গবেষণা থেকে জানা যায়, ২০১৩ সালে সরকারি বিজ্ঞান কলেজে এক হাজার ২০০ আসনের সব কটিতেই জিপিএ ৫ পাওয়া শিক্ষার্থীরা ভর্তি হয়। আর ২০১৫ সালের এইচএসসিতে এই শিক্ষার্থীদের মধ্য থেকেই জিপিএ ৫ পায় মাত্র ২৭৩ জন। অর্থাৎ এই কলেজে পড়ে জিপিএ ৫ পাওয়া থেকে বঞ্চিত হয়েছে ৯২৭ জন। নটর ডেম কলেজে দুই হাজার ৬০১ আসনের মধ্যে দুই হাজার ১৩৫ জন জিপিএ ৫ নিয়ে ভর্তি হয়। অথচ এইচএসসিতে জিপিএ ৫ পায় এক হাজার ৬৩৭ জন, জিপিএ ৫ হারায় ৪৯৮ জন। রাজউক উত্তরা মডেল কলেজে এক হাজার ২৪৯ আসনের মধ্যে এক হাজার ১১৯ জন জিপিএ ৫ নিয়ে ভর্তি হয়। অথচ এইচএসসিতে জিপিএ ৫ পায় ৭২২ জন। শহীদ বীর উত্তম লে. আনোয়ার গার্লস কলেজে এক হাজার ১১০ আসনের মধ্যে ৬৬৫ জন জিপিএ ৫ নিয়ে ভর্তি হয় কিন্তু এইচএসসিতে জিপিএ ৫ পায় মাত্র ২৬৮ জন। বিসিআইসি কলেজে এক হাজার ৩১০ আসনের মধ্যে জিপিএ ৫ নিয়ে ভর্তি হয় ৫০৬ জন। কিন্তু এইচএসসিতে জিপিএ ৫ পায় মাত্র ২২৪ জন। সেন্ট জোসেফ উচ্চ মাধ্যমিক বিদ্যালয়ে ২০১৫ সালের এইচএসসিতে জিপিএ ৫ হারায় ২৭৯ জন, বেগম বদরুন্নেসা সরকারি মহিলা কলেজে ২৪৭ জন, বীরশ্রেষ্ঠ মুন্সি আব্দুর রউফ পাবলিক কলেজে ২২৩ জন, আইডিয়াল স্কুল অ্যান্ড কলেজ মতিঝিলে ২০৭ জন এবং রেসিডেনসিয়াল মডেল কলেজে জিপিএ ৫ হারায় ১৯৭ জন।